Meinhard von Gerkan

Meinhard von Gerkan (født 3. januar 1935 i Riga i Latvia, død 30. november 2022) var en tysk arkitekt.  


Liv og virke
 Bakgrunn
Meinhard von Gerkan kommer fra en baltertysk familie. Han er i slekt med den tysk-baltiske klassiske arkeolog og byggforsker Armin von Gerkan.

Meinhard von Gerkans far falt i kamp som soldat på Østfronten under andre verdenskrigAlexandra Kilian: Meinhard von Gerkan: „Ich wurde Architekt aus Leidenschaft – und bin es geblieben.“ I: Berliner Morgenpost, 3. januar 2015., moren døde kort etter flukten fra Posen. Gerkan vokste opp som  pleiebarn i Hamburg, fra 1949 i en pastorsfamilie.

Etter gymnasiet studerte han først jus og fysikk i Hamburg, og bestemte seg deretter for et arkitekturstudiem i Berlin.

Karriere
Etter arkitekturutdannelsen, som ble avsluttet ved den tekniske høyskolen i Braunschweig ( Technische Hochschule Braunschweig), med eksamen i 1964, etablerte han sammen med Volkwin Marg arkitektkontoret Gerkan, Marg und Partner (gmp) i Hamburg i Tyskland i 1965. Arkitektkontoret vant allerede i sine tidlige år en rekke arkitektkonkurranser, og uten å tidligere å ha realisert et stort prosjekt fikk Gerkan ansvaret for å tegne Flughafen Berlin-Tegel. Han fikk også i oppdrag å tegne nye terminaler til lufthavnen i Hamburg. 

I 1974 ble han utnevnt til professor i arkitektur ved den tekniske høyskolen i Braunschweig.

Hans siste prosjekter var ombygningen av Olympiastadion i Berlin og oppførelsen av Berlin Hauptbahnhof, Europas største jernbanestasjon, og den første store jernbanestasjon bygget i Europa på over hundre år. Den stod ferdig i 2006. På dette sted stod tidligere Lehrter Bahnhof.

Etter årtusenskiftet befattet hans arkitektfirma gmp seg også intensivt med prosjekter i Folkerepublikken Kina. Et eksempel er planbyen Lingang New City; den forble ikke bare på et planleggingsstadium, men i 2003 omsatt i virkelighet. 

Han har to døtre, Florence og Manon von Gerkan.

 Skrifter 
 Die Verantwortung des Architekten. Bedingungen für die gebaute Umwelt. Deutsche Verlags-Anstalt, Stuttgart 1982, ISBN 3-421-02584-3.
 Alltagsarchitektur: Gestalt und Ungestalt. Bauverlag, Wiesbaden, Berlin 1987, ISBN 3-7625-2449-1.
 Architektur im Dialog. Texte zur Architekturpraxis. Ernst & Sohn, Berlin 1995, ISBN 3-433-02881-8.
 Black Box BER. Vom Flughafen Berlin Brandenburg und anderen Großbaustellen. Wie Deutschland seine Zukunft verbaut. Quadriga, Berlin 2013, ISBN 978-3-86995-060-0.

 Litteratur
 Jürgen Tietz: Meinhard von Gerkan – Vielfalt in der Einheit. Die autorisierte Biografie. Jovis Verlag, Berlin 2015, ISBN 978-3-86859-372-3.
 Jürgen Tietz: Meinhard von Gerkan – Biografie in Bauten 1965–2015. Die autorisierte Biografie. Jovis Verlag, Berlin 2015, ISBN 978-3-86859-373-0.
 Jürgen Tietz: Meinhard von Gerkan – Vielfalt in der Einheit / Biografie in Bauten 1965–2015. Jovis Verlag, Berlin 2015, ISBN 978-3-86859-374-7.

Referanser

 Eksterne lenker 
 www.gmp-architekten.de

Kategori:Personer fra Riga
Kategori:Personer fra Hamburg
Kategori:Tysk-baltere
Kategori:Tyske arkitekter
Kategori:Fødsler i 1935